Groot Vrystaatse boer se trust bankrot verklaar | Netwerk24
Groot Vrystaatse boer se trust bankrot verklaar
Deur Mike van Rooyen 14 Maart 2019 19:14
Die trust van 'n bekende boer van Hoopstad is Donderdag in die hooggeregshof in Bloemfontein vir skuld van R16 miljoen aan FNB finaal bankrot verklaar.
Sarel van der Walt van die plaas Helpmekaar is self verlede jaar vir skuld van R92 miljoen aan die bank finaal bankrot verklaar.
Sy aansoek om verlof om teen dié bevinding te appelleer, het verlede maand misluk.
Luidens hofstukke is die R16 miljoen wat die SRE-trust aan die bank skuld vir 'n lening wat in 2014 aangegaan is. Van der Walt het borg vir tot R75 miljoen namens die trust vir van sy skuld geteken.
Die bates van die trust is 'n eiendom van R2,5 miljoen in Potchefstroom en 'n plaas van sowat R15 miljoen by Hoopstad.
Luidens die hofstukke boer die sakeryk van Van der Walt op sowat 2 400 ha grond op verskeie plase in die distrikte Hoopstad en Wesselsbron.
Hy het twee trusts, die SRE- en Saamwerk-trust, asook 'n maatskappy, die Karis Boerdery.
Toe die SRE-trust verlede maand voorlopig bankrot verklaar is, het die hof gesê die trust se sake moet ondersoek word.
"Daar is verskeie sake wat nie verduidelik word nie en ook aanduidings van verdagte optrede (om dit sagkens